VENDIM

Nr. 131, datë 27.2.2026
PËR DISA NDRYSHIME DHE SHTESA NË VENDIMIN NR. 325, DATË 31.5.2023, TË KËSHILLIT TË MINISTRAVE, “PËR MIRATIMIN E STRUKTURËS SË PAGAVE, NIVELEVE TË PAGAVE DHE SHTESAVE TË TJERA MBI PAGË TË ZËVENDËSMINISTRIT, FUNKSIONARËVE TË KABINETEVE, PREFEKTIT, NËNPREFEKTIT, NËPUNËSVE CIVILË DHE NËPUNËSVE NË DISA INSTITUCIONE TË ADMINISTRATËS PUBLIKE”, TË NDRYSHUAR

Në mbështetje të nenit 100 të Kushtetutës; të shkronjave “a” dhe “b”, të pikës 2, të nenit 8, të ligjit nr. 35/2023, “Për kompetencat për caktimin e pagave, trajtimeve të tjera financiare dhe përfitimeve të të punësuarve në institucionet e administratës publike, si dhe të pagës bazë minimale në shkallë vendi”, të ndryshuar; të shkronjës “h”, të pikës 2, të nenit 7, të ligjit nr. 152/2013, “Për nëpunësin civil”, të ndryshuar, dhe të neneve 7 e 9, të ligjit nr. 9584, datë 17.7.2006, “Për pagat, strukturat dhe shpërblimet e institucioneve të pavarura kushtetuese dhe institucioneve të tjera të pavarura, të krijuara me ligj”, të ndryshuar, me propozimin e ministrit të Shtetit për Administratën Publike dhe Antikorrupsionin, Këshilli i Ministrave

VENDOSI:
I. Në vendimin nr. 325, datë 31.5.2023, të Këshillit të Ministrave, “Për miratimin e strukturës së pagave, niveleve të pagave dhe shtesave të tjera mbi pagë të zëvendësministrit, funksionarëve të kabineteve, prefektit, nënprefektit, nëpunësve civilë dhe nëpunësve në disa institucione të administratës publike”, të ndryshuar, bëhen këto ndryshime dhe shtesa: 

1. Në pikën 1, të kreut I, bëhen ndryshimet dhe shtesat e mëposhtme:

 a) Në shkronjën “b”, emërtimi “Agjencia e Inovacionit dhe Ekselencës” zëvendësohet me “Agjencia “Innovation4Albania””. 

b) Në shkronjën “ç” bëhen ndryshimi dhe shtesa e mëposhtme:

i. emërtimi “Agjencia Shtetërore e Prokurimeve të Përqendruara” shfuqizohet;

ii. pas emërtimit “Drejtoria e Përgjithshme e Policisë së Shtetit” shtohet “Agjencia e Administrimit të Pasurive të Sekuestruara dhe të Konfiskuara”.

c) Në shkronjën “d” bëhen ndryshimet e mëposhtme:

i. emërtimet “Agjencia e Administrimit të Pasurive të Sekuestruara dhe të Konfiskuara” dhe “Agjencia Shtetërore për Mbështetjen dhe Zhvillimin e Startup-eve dhe Lehtësuesve” shfuqizohen;

ii. emërtimi “Arkivi Shtetëror i Sistemit Gjyqësor” zëvendësohet me “Arkivi Qendror Shtetëror i Drejtësisë”; 

iii. emërtimi “Instituti i Studimeve të Transportit” zëvendësohet me “Instituti i Transportit”.

2. Në kreun III bëhen këto ndryshime dhe shtesa:

a) Pika 2 ndryshohet, si më poshtë vijon:

 “2. Presidenti i Republikës, Kryetari i Kuvendit, Kryeministri, zëvendëskryeministri, ministrat apo titullarët e institucioneve në varësi të tyre, me qëllim realizimin me efektivitet dhe eficiencë të misionit dhe objektivave të institucionit që drejtojnë kanë të drejtë që, për të marrë këshillimin e duhur për çështje specifike, të kenë këshilltarë të jashtëm apo ndihmës të jashtëm me shtetësi shqiptare apo të huaj, sipas përcaktimit në shkronjat “a” deri në “d”. Pagesa e këshilltarëve të jashtëm dhe ndihmësve të jashtëm bëhet nga llogaria ekonomike e përcaktuar sipas udhëzimit të ministrit përgjegjës për financat dhe përcaktohet nga:

a) Presidenti, për këshilltarët e jashtëm, të emëruar prej tij, në masën deri në 133 250 (njëqind e tridhjetë e tre mijë e dyqind e pesëdhjetë) lekë në muaj;

b) Kryeministri, për këshilltarët e jashtëm dhe ndihmësit e jashtëm, të emëruar prej tij, në masën, përkatësisht, deri në 133 250 (njëqind e tridhjetë e tre mijë e dyqind e pesëdhjetë) lekë në muaj për këshilltarët e jashtëm dhe deri në 123 000 (njëqind e njëzet e tre mijë) lekë në muaj për ndihmësit e jashtëm;

c) Kryetari i Kuvendit, për këshilltarët e jashtëm të emëruar prej tij, në masën deri në 133 250 (njëqind e tridhjetë e tre mijë e dyqind e pesëdhjetë) lekë në muaj;

ç) Zëvendëskryeministri dhe ministrat, për këshilltarët e jashtëm, të emëruar prej tyre, në masën deri në 123 000 (njëqind e njëzet e tre mijë) lekë në muaj;

d) Titullarët e institucioneve në varësi të Kryeministrit apo ministrave, për këshilltarët e jashtëm, të emëruar prej tyre, në masën deri në 112 750 (njëqind e dymbëdhjetë mijë e shtatëqind e pesëdhjetë) lekë në muaj.”.

b) Pas pikës 2 shtohet pika 2/1, me këtë përmbajtje:

 “2/1. Numri maksimal i këshilltarëve të jashtëm:

a) për ministrat nuk duhet të jetë më i madh se numri maksimal i këshilltarëve të kabineteve të ministrave, i përcaktuar në vendimin përkatës të Këshillit të Ministrave, ku të paktën 2 (dy) prej tyre kryejnë detyra të përcaktuara nga negociatorët e grupit negociator;

b) për titullarët e institucioneve në varësi të Kryeministrit apo ministrave nuk duhet të jetë më i madh se 3 (tre), ku të paktën 1 (një) prej tyre kryen detyra që lidhen me çështjet e integrimit në rastet kur titullari i institucionit është pjesë e grupit negociator.”.

c) Pika 7/4 ndryshohet, si më poshtë vijon:

 “7/4. Klasat e pagave dhe shtesat për kushte pune (natyrë të veçantë pune) të pozicioneve të punës së nëpunësve për emërtesat “ekspert”, “ekspert inovacioni”, “drejtor i drejtorive të përmbajtjes”, “zëvendëstitullar institucioni” dhe “titullar institucioni” në Agjencinë “Innovation4Albania” janë sipas lidhjes nr. 8/4, që i bashkëlidhet këtij vendimi dhe është pjesë përbërëse e tij.”.

 ç) Pas pikës 9/11 shtohen pikat 9/12 dhe 9/13, me këtë përmbajtje:

“9/12. Nivelet e pagave për punonjësit civilë të personelit akademik në Akademinë e Forcave të Armatosura janë sipas lidhjes nr. 10/12, që i bashkëlidhet këtij vendimi dhe është pjesë përbërëse e tij. 

Të gjitha përcaktimet e tjera të vendimit nr. 748, datë 11.6.2009, të Këshillit të Ministrave, “Për trajtimin me pagë dhe shtesa mbi pagë të punonjësve të personelit akademik të institucioneve publike të arsimit të lartë”, të ndryshuar, zbatohen edhe për Akademinë e Forcave të Armatosura.”. 
9/13. Klasat e pagave dhe shtesat për kushte pune (natyrë të veçantë pune) për pozicionet e punës së nëpunësve në Agjencinë e Administrimit të Pasurive të Sekuestruara dhe të Konfiskuara janë sipas lidhjes nr. 10/13, që i bashkëlidhet këtij vendimi dhe është pjesë përbërëse e tij.”.

3. Lidhja nr. 1 zëvendësohet me lidhjen me të njëjtin numër dhe titull, që i bashkëlidhet këtij vendimi dhe është pjesë përbërëse e tij.

4. Pika 21, e lidhjes nr. 3, shfuqizohet.

5. Tabela e dytë, e lidhjes 5, zëvendësohet me tabelën, që i bashkëlidhet këtij vendimi dhe është pjesë përbërëse e tij.

6. Në lidhjen nr. 6, rreshti që i përket ministrisë përgjegjëse për financat ndryshohet, si më poshtë vijon:

	Ministria përgjegjëse për financat
	Koordinator në njësitë përgjegjëse për planifikimin dhe monitorimin e buxhetit qendror dhe vendor të Drejtorisë së Përgjithshme të Buxhetit.
	1
	III-2

	
	Inspektor në drejtorinë përgjegjëse për inspektimin financiar publik. 
	1
	III-1


7. Në pjesët I, II dhe III, të lidhjes nr. 7/1, fjalët “Ndihmës ligjor në gjykatat e apelit” zëvendësohen me “Ndihmës ligjor në gjykatat e apelit, gjykatat e shkallës së parë të juridiksionit të përgjithshëm dhe gjykatat administrative të shkallës së parë.”. 

8. Në lidhjen nr. 7/3/b, pas fjalëve “Drejtor drejtorie me funksione të nëpunësit zbatues, sipas legjislacionit të menaxhimit buxhetor e financiar” shtohen “Ndihmës ligjor në Gjykatën e Posaçme të Shkallës së Parë për Korrupsionin dhe Krimin e Organizuar.”. 

9. Në lidhjen nr. 8, pas emërtesës “Zëvendëskancelar i Kancelarisë së Urdhrave dhe Medaljeve” shtohet “Drejtor i njësisë përgjegjëse për politikat dhe programet e zhvillimit të administratës publike, në Departamentin e Administratës Publike.”.

 10. Në lidhjen nr. 9/2, rreshti, që i përket pozicionit “Specialist në Drejtorinë për Koordinimin Juridik”, ndryshohet, si më poshtë vijon:

	Specialist në Drejtorinë për Koordinimin Juridik
	IV-1
	1 ose 2
	60 000


11. Në lidhjen nr. 9/3, vlerat e kolonës “Paga bazë mujore e pozicionit” për pozicionet e punës të klasifikimit doganor C3 dhe D1 bëhen përkatësisht 57 000 dhe 55 600. 

12. Në lidhjen nr. 10, fjalët “Përgjegjës i sektorëve të përmbajtjes në Agjencinë Shtetërore të Prokurimeve të Përqendruara”, “Koordinator në Agjencinë Shtetërore të Prokurimeve të Përqendruara” dhe “Specialist në njësitë organizative të përmbajtjes në Agjencinë Shtetërore të Prokurimeve të Përqendruara” shfuqizohen.

13. Lidhja nr. 10/1 zëvendësohet me lidhjen me të njëjtin numër dhe titull, që i bashkëlidhet këtij vendimi dhe është pjesë përbërëse e tij.

14. Lidhja nr. 10/9 zëvendësohet me lidhjen me të njëjtin numër dhe titull, që i bashkëlidhte këtij vendimi dhe është pjesë përbërëse e tij. 

15. Në lidhjen nr. 11, fjalët “Administrator në Agjencinë e Administrimit të Pasurive të Sekuestruara dhe të Konfiskuara” dhe “Specialist në njësitë organizative të përmbajtjes në Agjencinë Shtetërore për Mbështetjen dhe Zhvillimin e Startup-eve dhe Lehtësuesve” shfuqizohen. 

16. Lidhja nr. 11/1 zëvendësohet me lidhjen me të njëjtin numër dhe titull, që i bashkëlidhet këtij vendimi dhe është pjesë përbërëse e tij.

17. Lidhja nr. 11/2 zëvendësohet me lidhjen me të njëjtin numër dhe titull, që i bashkëlidhet këtij vendimi dhe është pjesë përbërëse e tij.

18. Lidhja nr. 11/5 zëvendësohet me lidhjen me të njëjtin numër dhe titull, që i bashkëlidhet këtij vendimi dhe është pjesë përbërëse e tij. 

II. Vlerat e elementeve të pagës për: 

a) klasat III-1, III-2, III-3, IV-1, IV-2, IV-3 dhe IV-4, të lidhjes nr. 1, pozicionet me numrat rendorë 4 dhe 5, të tabelës së dytë, të lidhjes nr. 5, pozicionet e klasifikimit doganor C3 dhe D1, të lidhjes nr. 9/3, pozicioni me numër rendor 3, të lidhjes nr. 11/1, pozicionet me numrat rendorë 2 dhe 3, të lidhjes nr. 11/2 dhe pozicionet e lidhjes nr. 11/5 janë rezultat i indeksimit në masën 2.5% dhe i politikës së rritjes së pagave;

b) klasat dhe pozicionet e tjera janë rezultat i indeksimit në masën 2.5%.

III. Efektet financiare, që rrjedhin nga zbatimi i këtij vendimi për vitin 2026, përballohen nga buxheti i miratuar për secilin nga institucionet, pjesë e fushës së veprimit të tij, të miratuara në ligjin nr. 87/2025, “Për buxhetin e vitit 2026”, dhe fillojnë:

a) për shfuqizimin e përcaktimeve për Agjencinë e Inovacionit dhe Ekselencës dhe Agjencinë Shtetërore për Mbështetjen dhe Zhvillimin e Startup-eve dhe Lehtësuesve, si dhe për përcaktimin e shkronjës “c”, të pikës 2, të ndarjes I, të këtij vendimi, nga data e emërimit në detyrë të nëpunësve në Agjencinë “Innovation4Albania”;

b) për të gjitha përcaktimet e tjera nga data 1 janar 2026.

IV. Ngarkohen institucionet, pjesë e fushës së veprimit të këtij vendimi, për zbatimin e tij. 
Ky vendim hyn në fuqi pas botimit në Fletoren Zyrtare.

KRYEMINISTËR

Edi Rama
Lidhja nr. 1
Kategoritë e klasat e pozicioneve të punës, si dhe vlerat mujore të shtesave të pozicioneve të nëpunësve civilë dhe nëpunësve të institucioneve të përcaktuara në pikën 1, të kreut I, të këtij vendimi, me përjashtim të punonjësve të përcaktuar në pikën 2, të kreut II 

	Kategoria
	Klasa e pagës (pozicioneve të punës për secilën kategori)
	Elementet e pagës bruto mujore, përjashtuar shtesat për kushte pune (natyrë të veçantë pune) dhe për kushte të vështira e të dëmshme për shëndetin, që jepen rast pas rasti sipas përcaktimit në këtë vendim

	
	
	Paga për pozicion

(lekë në muaj)
	Shtesa e

nivelit të kualifikimit
	Shtesa për vjetërsi (sipas mënyrës së llogaritjes së përcaktuar në shkronjën “ç”, të pikës 1, të kreut II)

	1
	2
	3
	4
	5

	E lartë drejtuese
	I
	I-1
	240 875
	1
	

	
	
	I-1/1
	231 650
	1
	

	
	
	I-2
	222 425
	1
	

	
	
	I-3
	210 125
	1
	

	
	
	I-4
	184 500
	1
	

	
	
	I-5
	174 250
	1
	

	E mesme drejtuese
	II
	II-1
	158 875
	1
	

	
	
	II-2
	144 525
	1
	

	E ulët drejtuese
	III
	III-1
	119 000
	1
	

	
	
	III-2
	109 000
	1
	

	
	
	III-3
	 102 000
	1
	

	Ekzekutive
	IV
	IV-1
	 95 000
	1 ose 2
	

	
	
	IV-2
	 85 000
	1 ose 2, ose 3
	

	
	
	IV-3
	 75 000
	1 ose 2, ose 3
	

	
	
	IV-4
	 65 000
	1 ose 2, ose 3
	


	Nr. Rendor
	Pozicioni
	Vlera e pagës bazë mujore të pozicionit të punës (lek/muaj)

	1
	Zëvendësministër.
	0.85 e pagës së ministrit

	2
	Prefekt.
	210 125

	3
	Nënprefekt.
	174 250

	4
	Sekretar i Presidentit. 

Sekretar i Kryeministrit. 

Sekretar i Kryetarit të Kuvendit. 

Sekretar i Kryetarit të Gjykatës së Lartë. 

Sekretar i Prokurorit të Përgjithshëm.

Sekretar i zëvendëskryeministrit.

Sekretar i Nënkryetarit të Kuvendit.

Sekretar i Avokatit të Popullit. 

Këshilltar i Prefektit të qarkut Tiranë.
	95 000

	5
	Sekretar i ministrit. 

Sekretar në zyrën e Avokatit të Popullit. 

Sekretar i titullarëve të institucioneve të tjera të pavarura, të përmendura në shkronjën “a”, të pikës 1, të kreut I, të këtij vendimi. 

Sekretar në Kryeministri. 

Sekretar në aparatet e ministrive të linjës dhe institucionet e pavarura, të përmendura në shkronjën “a”, të pikës 1, të kreut I, të këtij vendimi. 

Sekretar i organit kolegjial drejtues. 

Zëdhënës i Prefektit të qarkut Tiranë.
	85 000


Lidhja nr. 8/4

Klasat e pagave dhe shtesat për kushte pune (natyrë të veçantë pune) të pozicioneve të punës së nëpunësve për emërtesat “ekspert”, “ekspert inovacioni”, “drejtor i drejtorive të përmbajtjes”, “zëvendëstitullar institucioni” dhe “titullar institucioni” në Agjencinë “Innovation4Albania” 

	Pozicioni
	Klasa e pagës
	Grupi i diplomës
	Shtesa për kushte pune (natyrë të veçantë pune) (lek/muaj)

	Titullar i institucionit
	I-2
	1
	70 000

	Zëvendëstitullar institucioni.
	I-4
	1
	50 000

	Drejtor i drejtorive të përmbajtjes
	II-1
	1
	50 000

	Ekspert inovacioni
	II-1
	1
	30 000

	Ekspert
	II-2
	1
	30 000

	Drejtor i drejtorive mbështetëse
	II-2
	1
	0

	Përgjegjës sektori në sektorët mbështetës
	III-2


	1


	0



	Specialist në sektorët apo drejtoritë mbështetëse
	IV-2
	1 ose 2 ose 3
	0

	
	IV-3
	
	0


Lidhja nr. 10/1

Nivelet e pagave për punonjësit kërkimorë e shkencorë në Qendrën e Studimeve dhe Publikimeve për Arbëreshët

	Emërtimi
	Paga në lekë

	Drejtor drejtorie në drejtoritë e përmbajtjes me titujt “Profesorë” apo “Profesor i Asociuar”
	163 000

	Drejtor drejtorie në drejtoritë e përmbajtjes nga kategoria “Lektorë”
	140 490

	Specialist në drejtoritë e përmbajtjes me titull “Profesorë”
	159 300

	Specialist në drejtoritë e përmbajtjes me titull “Profesor i Asociuar”
	138 400

	Specialist në drejtoritë e përmbajtjes nga kategoria “Lektorë”
	118 940


Lidhja nr. 10/9

Nivelet e pagave të punonjësve të trupës artistike në Teatrin Kombëtar dhe në Teatrin Kombëtar të Operës, Baletit dhe Ansamblit Popullor

I. Për Teatrin Kombëtar 

	Nr.
	Pozicioni
	Paga bazë mujore e pozicionit të punës (lek)

	1
	Regjisor;
Aktor i parë.
	154 775

	2
	Asistent regjisor;
Aktor i dytë.
	139 400

	3
	Skenograf i kategorisë së parë.
	118 900

	4
	Aktor i tretë.
	108 650

	5
	Skenograf i kategorisë së dytë.
	103 525


II. Për Drejtorinë e Operës dhe Filarmonisë dhe Drejtorinë e Baletit në Teatrin Kombëtar të Operës, Baletit dhe Ansamblit Popullor

	Nr.
	Pozicioni
	Paga bazë mujore e pozicionit të punës (lek)

	1
	Drejtor artistik i Operës dhe Filarmonisë.

Dirigjent i Operës dhe Filarmonisë. 

Dirigjent (orkestre). 

Dirigjent (baleti).

Dirigjent kori. 

Solist i parë (lirik, baleti).

Koncertmaestër.

Baletmaestër.

Regjisor.
	199 875

	2
	Spala sektori (orkestre).
	187 575

	3
	Solist II (lirik, baleti, pianist).

Spalë sektori (kori). 
	180 400

	4
	Asistent dirigjent.

Orkestrant i kategorisë së parë. 
	168 100

	5
	Orkestrant i kategorisë së dytë.
	161 950

	6
	Solist i tretë (lirik, baleti). 
	147 600

	7
	Korist i kategorisë së parë.

Balerin i kategorisë së parë.

Pianist korepetitor. 
	138 375

	8
	Korist i kategorisë së dytë.

Pianist përgatitor. 

Balerin i kategorisë së dytë.
	134 790


III. Për Drejtorinë Artistike të Ansamblit të Këngëve dhe Valleve Popullore në Teatrin Kombëtar të Operës, Baletit dhe Ansamblit Popullor

	Nr.
	Pozicioni
	Paga bazë mujore e pozicionit të punës (lek)

	1
	Drejtor i Ansamblit të Këngëve dhe Valleve Popullore.

Mjeshtër vallesh (korepetitor)
	174 250

	2
	Solist i parë

Orkestrant i kategorisë së parë;
Korist i kategorisë së parë;
Valltar i kategorisë së parë.
	138 375

	3
	Orkestrant i kategorisë së dytë;
Valltar i kategorisë së dytë;
Korist i kategorisë së dytë. 
	128 125

	4
	Solist i dytë;
Orkestrant i kategorisë së tretë;
Valltar i kategorisë së tretë;
Korist i kategorisë së tretë. 
	110 700


Lidhja nr. 10/12

Nivelet e pagave për punonjësit civilë të personelit akademik në Akademinë e Forcave të Armatosura 

	Nr. rendor
	Pozicioni/kategoria
	Paga

	
	1
	2

	1
	Rektor (Titullar i institucionit) me titullin “Profesor”.
	 184 000 

	2
	Zëvendësrektor me titujt “Profesor” apo “Profesor i Asociuar”. 
	 174 100 

	3
	Zëvendësrektor me gradën shkencore “Doktor (PHD)”. 
	 171 720 

	4
	Dekan me titujt “Profesor” apo “Profesor i Asociuar”. 
	 174 100 

	5
	Zëvendësdekan me titujt “Profesor” apo “Profesor i Asociuar”.
	 159 300 

	6
	Zëvendësdekan nga kategoria “Lektorë”.
	 140 490 

	7
	Përgjegjës i njësisë bazë me titujt “Profesor” apo “Profesor i Asociuar” .
	 163 000 

	8
	Përgjegjës i njësisë bazë nga kategoria “Lektorë”.
	 140 490 

	9
	Titullar i grupit mësimor/kërkimor me titujt “Profesor” apo “Profesor i Asociuar”.
	 163 000 

	10
	Titullar i grupit mësimor/kërkimor nga kategoria “Lektorë”.
	 140 490 

	11
	Profesor.
	 159 300 

	12
	Profesor i Asociuar.
	 138 400 

	13
	Lektorë.
	 118 940 

	14
	Asistent Lektorë. 
	 96 600 


Lidhja nr. 10/13

Klasat e pagave dhe shtesat për kushte pune (natyrë të veçantë pune) për pozicionet e punës së nëpunësve në Agjencinë e Administrimit të Pasurive të Sekuestruara dhe të Konfiskuara

	Pozicioni
	Klasa e pagës
	Grupi i diplomës
	Shtesa për kushte pune (natyrë të veçantë pune) (lek/muaj)

	Titullar i institucionit
	I-4
	1
	15 000

	Drejtor i drejtorive të përmbajtjes/Administrator
	II-1
	1
	15 000

	Drejtor i drejtorive mbështetëse
	II-2
	1
	0

	Përgjegjës i sektorëve të përmbajtjes/Administrator
	III-1
	1
	15 000

	Përgjegjës i sektorëve mbështetës
	III-2
	1
	0

	Specialist në drejtoritë dhe sektorët e përmbajtjes
	IV-1
	1 ose 2
	0

	Specialist në sektorët dhe drejtoritë mbështetëse
	IV-2
	1 ose 2 ose 3
	0

	
	IV-3
	
	


Lidhja nr. 11/1

Nivelet e pagave të punonjësve të trupës artistike të Teatrit të Kukullave në Qendrën Kombëtare të Kulturës për Fëmijë, të Teatrit Kombëtar Eksperimental “Kujtim Spahivogli” dhe të Cirkut Kombëtar

	Nr.
	Pozicioni
	Paga bazë mujore e pozicionit të punës (lek/muaj)

	1
	Dirigjent;
Regjisor;
Drejtues artistik. 
	139 400

	2
	Skenograf i kategorisë së parë;
Mjeshtër i studios së cirkut;
Mjeshtër profili i numrave të cirkut;
Aktor i parë;
Akrobat i kategorisë së parë;
Orkestrant i kategorisë së parë. 
	118 900

	3
	Aktor i dytë;
Skenograf i kategorisë së dytë;
Akrobat i kategorisë së dytë.
	95 000


Lidhja nr. 11/2

Nivelet e pagave të punonjësve të trupës artistike në Qendrën e Kulturës, Medias, Botimeve të Mbrojtjes dhe trupën artistike në Batalionin e Mbështetjes së Shtabit të Përgjithshëm të Forcave të Armatosura

	Nr.
	Pozicioni
	Paga bazë mujore e pozicionit të punës (lek)

	1
	Udhëheqës Artistik;
Kompozitor.
	111 725

	2
	Dirigjent;
Regjisor.
	101 000

	3
	Instrumentist;
Vokalist.
	87 500


Lidhja nr. 11/5

Vlera e pagës bazë mujore të pozicionit të punës dhe shtesa për kushte pune (natyrë të veçantë pune) në Sektorin e Helikopterëve të Repartit Special RENEA

	Pozicioni
	Vlera e pagës (lek/muaj)
	Shtesa për kushte pune (natyrë të veçantë pune) (lek/muaj)

	Shef i sektorit;
Pilot;
Teknik fluturues 
	97 100
	40 000 


